
                           ΑΝΑΦΟΡΑ ΕΠΙΣΤΟΛΗ ΣΥΝ-ΕΞΕΛΙΞΗΣ


Οι βουλευτές του ΚΚΕ, Κομνηνάκα Μαρία, Μανωλάκου Διαμάντω και Συντυχάκης Μανώλης κατέθεσαν ΑΝΑΦΟΡΑ στην Βουλή την επιστολή του συλλόγου γονέων και φίλων ανθρώπων με αυτισμό “ΣΥΝ -εξέλιξη” και ζητούν την απόσυρση της Υπουργικής Απόφασης Αριθ. Φ. 251/22806/Α5/ΦΕΚ 897 Β’ /08-03-2021 με την οποία καλούνται οι υποψήφιοι με φάσμα αυτισμού εν όψει αλλαγής σχολική βαθμίδας να περάσουν από επαναξιολόγηση έως το τέλος Μαρτίου από τα οικεία ΚΕΔΔΥ, ΚΕΣΥ, ΙΠΔ, προκειμένου να καθοριστεί ο τρόπος με τον οποίο θα εξεταστούν στις πανελλαδικές εξετάσεις. 

Όπως αναφέρεται και στην επιστολή του συλλόγου, πρόκειται για μια απίστευτη και αναίτια ταλαιπωρία στην οποία τίθενται τα παιδιά αυτά, εν μέσω της προετοιμασίας τους για τις πανελλαδικές εξετάσεις. Η ανησυχία τους δικαιολογημένα είναι πολύ μεγάλη καθώς ο χρόνος που απομένει για επαναξιολόγηση είναι ελάχιστος.



